Diari Oficial de la Generalitat Valenciana


Sumari del DOGV 1966, del 17-02-1993 (1993/827186)

RESOLUCIÓ de 20 de gener de 1993, del Director General de l'Institut Valencià de la Joventut, per la qual s'ofereixen beques per a la realització de cursos dels idiomes angles, al Regne Unit de la Gran Bretanya i als Estats Units d'Amèrica; frances a França; italià a Italia, i alemany a la República Federal d'Alemanya.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1966

Data del DOGV
:   17-02-1993

Secció del DOGV
:   ALTRES DISPOSICIONS

Número del document
:   1993/827186


Data del document
:   20-01-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 20 de gener de 1993, del Director General de l'Institut Valencià de la Joventut, per la qual s'ofereixen beques per a la realització de cursos dels idiomes anglès, al Regne Unit de la Gran Bretanya i als Estats Units d'Amèrica; francès a França; italià a Itàlia, i alemany a la República Federal d'Alemanya.  
El coneixement d'un idioma modern diferent del propi contribueix d'una manera essencial a la formació completa de la persona. El seu aprenentatge s'ha convertit en un objectiu fonamental dels sistemes educatius tant perquè afavoreix la lliure circulació i comunicació com per exigències del mercat de treball.  
L?experiència demostra que per tenir un bon coneixement d'altres llengües és convenient passar algun període de temps als països corresponents. Per això, la Conselleria de Cultura, Educació i Ciència convocà en anys anteriors un conjunt de cursos d'idiomes estrangers que es realitzaren durant els estius de 1990, 1991 i 1992.  
D'acord amb els resultats positius d'aquests anys, l'Institut Valencià de la Joventut, amb la col·laboració de les diputacions provincials d'Alacant, Castelló i València, ha organitzat un programa per al desenvolupament d'un conjunt de cursos, per a alumnat j a iniciat, en els idiomes d'anglès, francès, alemany i italià, que es realitzaran durant l'estiu de 1993 al Regne Unit de la Gran Bretanya, els Estats Units d'Amèrica, França, la República Federal d'Alemanya i Itàlia, respectivament, d'acord amb les condicions estipulades a l'empara dels convenis subscrits.  
Per això, i en virtut de les atribucions que em confereix l'article 7 de la Llei de la Generalitat Valenciana 4/1989, de 26 de juny, sobre creació de l'Institut Valencià de la Joventut, resolc:  
Primer  
Convocar fins a 750 ajudes per a l?estada i la realització de cursos de l?idioma anglès en diferents centres del Regne Unit de la Gran Bretanya.  
Convocar fins a 300 ajudes per a l?estada i la realització de cursos de l?idioma anglès als Estats Units d?Amèrica.  
Convocar fins a 150 ajudes per a l?estada i realització de cursos de l?idioma francès a diferents centres de Franja.  
Convocar fins a 50 ajudes per a l?estada i realització de cursos de l?idioma italià a Itàlia.  
Convocar fins a 50 ajudes per a l?estada i realització de cursos de l?idioma alemany a la República Federal d'Alemanya.  
La distribució de les places es farà per a les tres províncies, Alacant, Castelló i València, atenent la distribució estadística proporcional dels joves valencians que figuren en el segment de població de 17 a 26 anys.  
A aquestes places s'ha sumat la quantitat de places resultant de les subvencions establertes en els corresponents convenis amb les diputacions d'Alacant, Castelló i València.  
L?assignació pressupostària és de 180 milions de pessetes, amb càrrec a la línia de subvenció 406/93 del pressupost de despeses de l?IVAJ.  
Els cursos es realitzaran a l?estiu de 1993, durant els mesos de juliol i agost.  
Segon  
Destinataris dels cursos  
Alumnes de 3r de BUP, 1r de FP de 2n grau, 2n cicle experimental d'Educació Secundària (1r Batxiller) i Mòduls Experimentals del Nivell II. Nascuts el 1975 o el 1976.  
Alumnes de COU, 2n cicle experimental d'Educació Secundària (2n Batxiller) i Mòduls Experimentals de Nivell III. Nascuts el 1974 o el 1975.  
Alumnes de qualsevol curs d'ensenyaments de règims especials (artístics i d'idiomes), nascuts entre el 1967 i el 1976.  
Joves membres d'associacions juvenils del Consell de la Joventut de la Comunitat Valenciana, nascuts entre el 1967 i el 1976.  
a) Estudiants  
Els sol·licitants hauran d'acreditar tenir totalment aprovat el curs o cicle immediatament anterior presentant un certificat de notes de l?últim curs acadèmic realitzat.  
Serà requisit preferent per a l'adjudicació d'una ajuda el fet de complir la condició de becari durant el passat curs acadèmic 1991-1992 en la convocatòria de beques del Ministeri d'Educació i Ciència gestionades per la Generalitat Valenciana, i també les concedides directament per la Conselleria de Cultura, Educació i Ciència.  
b) Joves membres d'associacions  
Es reserven 100 beques de l?idioma anglès al Regne Unit de la Gran Bretanya, 50 beques de l?idioma anglès als Estats Units d?Amèrica, 15 beques de l?idioma francès a França, 5 beques de l?idioma italià a Itàlia, i 5 beques de l?idioma alemany a Alemanya.  
La persona sol·licitant haurà d'acreditar pertànyer a una associació juvenil inscrita en el Consell de la Joventut de la Comunitat Valenciana amb una antiguitat anterior a l?1 de gener de 1993, l'acreditació es farà mitjançant un certificat on s?especificarà la data d'ingrés a l'associació.  
Tercer  
1. Contingut del programa  
a) Durada: els cursos tindran una durada de 28 dies, excepte en el cas del curs a la República Federal d'Alemanya, que serà de 21 dies.  
b) Certificat final: en acabar el curs cada participant rebrà un certificat de realització del curs.  
c) Assegurances: tots els cursos inclouen assistència en viatge i accident durant el desplaçament i l?estada.  
d) Desplaçaments: es realitzaran amb autobús i amb avió.  
e) Assistència i suport durant el curs: es proporcionarà durant tot el curs i a tots els alumnes, assistència tècnica permanent per personal bilingüe.  
f) El programa no inclou diners en efectiu ni allotjament en habitacions individuals.  
2. Cada jove seleccionat abonarà la quota següent:  
Estudiants: cinquanta mil (50.000) PTA  
Joves associats: noranta mil (90.000) PTA  
Quart  
1. El termini de presentació de les instàncies serà de 25 dies, a partir del dia següent a la publicació d'aquesta resolució al Diari Oficial de la Generalitat Valenciana.  
2. Lloc de presentació de les instàncies:  
Registres generals de: Conselleria de Cultura, Educació i Ciència, l?Institut Valencià de la Joventut, Direcció Territorial de Cultura i Educació a Alacant, Castelló i València, Oficina d'Informació, Iniciatives i Reclamacions de la Generalitat Valenciana en Alacant, Castelló i València, tots els ajuntaments de la Comunitat Valenciana, els registres generals de les Diputacions d'Alacant, Castelló i València i tots aquells recollits en la Llei de Procediment Administratiu.  
3. Documentació que hauran d'aportar els sol·licitants:  
a) Estudiants:  
- DNI o passaport de la persona sol·licitant.  
- Certificat de cursar actualment els estudis recollits en la convocatòria.  
- Credencial de becari, si escau, de la convocatòria general de beques del Ministeri d'Educació i Ciència gestionades per la Generalitat Valenciana corresponent al curs acadèmic 1991-1992. Si no se'n té, hauran d'adjuntar a la sol·licitud la certificació de ser becari expedida per la direcció territorial de Cultura i Educació corresponent.  
- Acreditació de les qualificacions obtingudes en el curs o cicle anterior, segons les normes de la convocatòria. Per tal de garantir la major equitat en la determinació de les notes mitjanes, les qualificacions obtingudes pels alumnes hauran de ser certificades amb les avaluacions d'excel·lent notable, bé, suficient etc., i amb l?expressió de la qualificació mitjana o global del curs o cicle anterior.  
- Certificat de residència a la Comunitat Valenciana, solament en el cas que en el DNI no figure cap municipi d'aquesta comunitat.  
b) Joves associats:  
- DNI o passaport de la persona sol·licitant.  
- Certificat que és membre d'una associació juvenil del Consell de la Joventut de la Comunitat Valenciana el dia de la publicació d'aquesta convocatòria, amb una antiguitat anterior a l?1 de gener de 1993. En el certificat s'haurà d?especificar la data d'ingrés.  
- Acreditació, si escau, dels càrrecs directius que exerceix o ha exercit en associacions juvenils.  
- Certificat de residència en la Comunitat Valenciana solament en el cas que en el DNI no figure cap municipi d'aquesta comunitat.  
- Títol d'Animador Juvenil, si escau, expedit per les escoles reconegudes per la Generalitat Valenciana.  
- Títol de Monitor de Centres de Vacances, si escau, expedit per les escoles reconegudes per la Generalitat Valenciana.  
Cinquè  
1. Comissió seleccionadora:  
Estarà formada pel Secretari Tècnic de l'IVAJ o la persona en qui delege, un representant per cada una de les Diputacions Provincials, el Cap de Servei d'Associacionisme i Centres de Vacances de l'IVAJ i dos tècnics de l'IVAJ designats pel Director General de l?IVAJ.  
2. Selecció de sol·licituds:  
a) Estudiants: les ajudes es cobriran tenint en compte aquesta classificació:  
Tindran prioritat els peticionaris que tinguen la condició de becari. Entre aquests l'ordre serà determinat per la nota mitjana o qualificació global del curs anterior i la nota final de l'idioma o idiomes als quals accedesca segons el barem següent:  
Cursos de Batxillerat Experimental i Mòduls Experimentals de nivell II i III:  
Excel·lent: 9 punts; Notable: 7,5 punts; Suficient o Apte: 5,5 punts.  
Qualificacions obtingudes en els restants cursos de la convocatòria:  
Excel·lent: 9 punts; Notable: 7,5 punts, Bé: 6 punts, Suficient o Apte: 5 punts.  
Les places sobrants s'adjudicaran als peticionaris que no tinguen la condició de becari, segons l'ordre de puntuació obtinguda determinat en l'apartat anterior.  
b) Joves associats:  
S'aplicarà el barem següent:  
Per cada any de pertinença com a membre actiu d'una associació juvenil: 5 punts.  
Per la fracció entre 6 i 11 mesos: 2 punts.  
Per la fracció entre 1 i 5 mesos: 1 punt.  
Per càrrec directiu en una associació juvenil autonòmica: 3 punts.  
Per càrrec directiu en una associació juvenil d'àmbit provincial: 2 punts.  
Per càrrec directiu en una associació juvenil d'àmbit local: 1 punt.  
Pel títol d'Animador Juvenil expedit per les escoles reconegudes per la Generalitat Valenciana: 2 punts.  
Pel títol de Monitor de Centres de Vacances expedit per les escoles reconegudes per la Generalitat Valenciana: 1 punt.  
c) En el cas que els seleccionats hagen accedit a més d'un idioma, se'ls en adjudicarà un per l'ordre de preferència elegit en la instància i la puntuació obtinguda en la baremació.  
d) Atès que calgués dirimir empats de puntuació, es concedirien les ajudes classificant-les per ordre de recepció i data en les diferents oficines receptores.  
e) La comissió seleccionadora elevarà una relació per ordre de puntuació al Director General de l?IVAJ, que resoldrà l'adjudicació de les beques.  
Sisè  
1. Després de resolta la selecció de participants per part del Director General de l?IVAJ, es comunicarà als peticionaris la concessió o denegació de la seua sol·licitud i el mitjà d'ingrés,, si cal, de la quantitat que haurà de fer efectiva per cobrir la totalitat del cost del curs.  
2. Les persones sol·licitants la sol·licitud de les quals resulte denegada, podran presentar, en el termini de quinze dies, recurs d'alçada davant el Conseller de Cultura, Educació i Ciència.  
En el cas que, per raons de dates, l?eventual estimació d'un recurs d'alçada no puga tenir efectivitat a l?estiu de 1993, el dret es farà efectiu el pròxim estiu si són convocats aquests programes.  
3. No podran accedir a aquestes beques les persones que 'hagen beneficiat d'algun curs d'idiomes a l?estranger convocats per la Conselleria de Cultura Educació i Ciència o qualsevol altra institució pública, en la convocatòria de 1992. Així mateix el benefici d'aquesta beca és incompatible amb qualsevol altra de la mateixa naturalesa.  
4. Només en cas d'accident o malaltia greu del sol·licitant produïda abans del viatge i justificada mitjançant certificat del metge corresponent, s'obrirà expedient de devolució de la quota pagada.  
5. La persona becada està obligada a fer l'activitat que ha motivat la concessió durant el temps especificat que dure la beca i a complir les obligacions d'aquesta convocatòria.  
6. La presentació de la sol·licitud implica l'acceptació de les bases d'aquesta convocatòria.  
DISPOSICIONS FINALS  
Primera  
Aquesta resolució entrarà en vigor l?endemà de la publicació en el Diari Oficial de la Generalitat Valenciana.  
València, 20 de gener de 1993.- El Director General de l?Institut Valencià de la Joventut: Joan Calabuig i Rull.  
Veure imatge